《次段吉甫助教春日怀江南韵》
元代·乃贤

花底开尊待月圆，罗衫半浥酒痕鲜。一年湖上春如梦，二月江南水似天。

修禊每怀王逸少，听歌却忆李龟年。卜邻拟住吴山下，杨柳桥边舣画船。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。